Cine este Isaac Herzog, noul preşedinte al Israelului.
Isaac Herzog va prelua mandatul de 7 ani, pe data de 9 iulie. Isaac Herzog este primul președinte al cărui tată a fost la rândul lui șef de stat. Chaim Herzog a luptat în armata britanică și l-a capturat pe Himmler.
Isaac Herzog, un avocat în vârstă de 60 de ani, a fost ales cel de-al 11-lea președinte al Israelului.Fost șef al Agenției Evreiești, o organizație care se ocupă de promovarea imigrației în Israel, Isaac Herzog a primit 87 de voturi, din cele 120 ale Parlamentului. Deși rolul lui este mai mult ceremonial, președintele statului trebuie să asigure echilibrul politic și să promoveze parteneriatul între partide."Voi fi un președinte al tuturor, voi asculta cu atenție fiecare opinie și voi respecta fiecare persoană, voi face linii de legătură și voi construi poduri ale înțelegerii", a declarat Herzog.Isaac Herzog este fiul unui fost președinte. Chaim Herzog a condus statul Israel între 1983 și 1993, iar în 1991 a vizitat și România. Anterior, a fost soldat în armata britanică, a eliberat lagărul de concentrare de la Bergen Belsen, l-a capturat pe liderul nazist Heinrich Himmler și a fost ambasador la ONU. Acolo, el a combătut o rezoluție în care zionismul era trecut pe picior de egalitate cu rasismul.